Att. — stoich. 25, 30 — 396/5
Region: Attica (IG I-III) — Attica

διος φρατριο ιερευς θεοδωρος ευφαντιδο ανεγραψε και εστησε την στηλην. ιερεωσυνα τωι ιερει διδοναι ταδε απο το μειο κωλην πλευρον ο ς αργυριο απο το κορειο κωλην πλευρον ο ς ελατηρα χοινικιαιον οινο ημιχον αργυριο ταδε εδοξεν τοις φρατερσι επι φορμιωνος αρχοντος αθηναιοις φρατριαρχοντος δε παντακλεος εξ οιο. ιεροκλης ειπε οποσοι μηπω διεδικασθησαν κατα τον νομον τον δημοτιωνιδων διαδικασαι περι αυτων τος φρατερας αυτικα μαλα υποσχομενος προς το διος το φρατριο φεροντας την ψηφον απο το βωμο ος δ αν δοξηι μη ων φρατηρ εσαχθηναι εξαλειψατω το ονομα αυτο ο ιερευς και ο φρατριαρχος εκ το γραμματειο εν δημοτιωνιδων και το αντιγραφο δε εσαγαγων τον αποδικασθεντα οφειλετω εκατον δραχμας ιερας τωι διι τωι φρατριωι εσπραττεν δε το αργυριον τουτο τον ιερεα και τον φρατριαρχον η αυτος οφειλεν. την δε διαδικασιαν το λοιπον ε ναι τωι υστερωι ετει η ωι αν το κορεον θυσηι τηι κορεωτιδι απατοριων. φερεν δε την ψηφον απο το βωμο. εαν δε τις βοληται εφειναι ες δημοτιωνιδας ων αν αποψηφισωνται εξειναι αυτωι ελεσθαι δε επ αυτοις συνηγορος τον δεκελειων οικον πεντε ανδρας υπερ τριακοντα ετη γεγονοτας τουτος δε εξορκωσατω ο φρατριαρχος και ο ιερευς συνηγορησεν τα δικαιοτατα και οκ εασεν οδενα μη οντα φρατερα φρατριζεν. οτο δ αν των εφεντων αποψηφισωνται δημοτιωνιδαι οφειλετω χιλιας δραχμας ιερας τωι διι τωι φρατριωι εσπραττετω δε το αργυριον τουτο ο ιερευς το δεκελειων οικο η αυτος οφειλετω εξειναι δε και αλλωι τωι βολομενωι των φρατερων εσπραττεν τωι κοινωι. ταυ[τ]α δ ε ναι απο φορμιωνος αρχοντος. επιψηφιζεν δε τον φρατριαρχον περι ων αν διαδικαζεν δεηι κατα τον ενιαυτον εκαστον εαν δε μη επιψηφισηι οφελετω πεντακοσιας δραχμας ιερας τωι διι [τ]ωι φρατριω[ι ε]σπραττεν δε τον ιερεα [κ]αι αλλο[ν τον βο]λομενον το αργυριον [το]υτο [τωι κοινωι]. το δε λοιπον αγεν τα [μεια και τα κορει]α ες δεκελειαν επι τ[ον βωμον εαν δε μη θ]υσηι επι το βωμο οφ[ειλετω πεντηκοντ]α δραχμας ιερας τω[ι διι τωι φρατριωι εσ]πραττετω δε ο ιερ[ευς το αργυριον τουτο η] αυτος οφειλε[τω ει μη λοιμος τις εσται η πολεμος] εαν δε τι τουτων διακωλυηι οποι αν ο ιερευς προγραφηι ενθαυθα αγεν τα μεια και τα κορεια. προγραφεν δε προπεμπτα της δορπιας εν πινακιωι λελευκωμενωι μη λαττον η σπιθαμιαιωι οπο αν δεκελειης προσφοιτωσιν εν αστει. το δε ψηφισμα τοδε και τα ιερεωσυνα αναγραψαι τον ιερεα εν στηληι λιθινηι προσθεν το βωμο δεκελειασιν τελεσι τοις εαυτο. νικοδημος ειπε τα μεν αλλα κατα τα προτερα ψηφισματα α κεται περι τες εισαγωγης των παιδων και της διαδικασιας τος δε μαρτυρας τρες ος ειρηται επι τηι ανακρισει παρεχεσθαι εκ των εαυτο θιασωτων μαρτυροντας τα υπερωτωμενα και επομνυντας τον δια τον φρατριον μαρτυρεν δε τος μαρτυρας και επομνυναι εχομενος το βωμο εαν δε μη ωσι εν τωι θιασωι τοτωι τοσοτοι τον αριθμον εκ των αλλων φρατερων παρεχεσθω. οταν δε ηι η διαδικασια ο φρατριαρχος μη προτερον διδοτω την ψηφον περι των παιδων τοις απασι φρατερσι πριν αν οι αυτο το εισαγομενο θιασωται κρυβδην απο το βωμο φεροντες την ψηφον διαψηφισωνται. και τας ψηφος τας τοτων εναντιον των απαντων φρατερων των παροντων εν τηι αγοραι ο φρατριαρχος διαριθμησατω και αναγορευετω οποτερ αν ψηφισωνται. εαν δε ψηφισαμενων των θιασωτων ε ναι αυτοις φρατερα οι αλλοι φρατερες αποψηφισωνται οφειλοντων εκατον δραχμας ιερας τωι διι τωι φρατριωι οι θιασωται πλην οσοι αν των θιασωτων κατηγοροι η εναντιομενοι φαινωνται εν τηι διαδικασιαι. εαν δε αποψηφισωνται οι θιασωται ο δε εισαγων εφηι εις τος απαντας τοις δε απασι δοξει ε ναι φρατηρ ενγραφεσθω εις τα κοινα γραμματεια. εαν δε αποψηφισωνται οι απαντες οφειλετω εκατον δραχμας ιερας τωι διι τωι φρατριωι. εαν δε αποψηφισαμενων των θιασωτων μη εφηι εις τος απαντας κυρια εστω η αποψηφισις η των θιασωτων. οι δε θιασωται μετα των αλλων φρατερων μη φεροντων την ψηφον περι των παιδων των εκ το θιασο το εαυτων. το δε ψηφισμα τοδε προσαναγραψατω ο ιερευς εις την στηλην την λιθινην. ορκος μαρτυρων επι τηι εισαγωγει των παιδων μαρτυρω ον εισαγει εαυτωι υον ε ναι τοτον γνησιον εγ γαμετης αληθη ταυτα νη τον δια τον φρατριον ευορκοντι μεν μοι πολλα και αγαθα ε ναι ει δ επιορκοιην ταναντια. μενεξενος ειπεν δεδοχθαι τοις φρατερσι περι της εισαγωγης τωμ παιδων τα μεν αλλα κατα τα προτερα ψηφισματα οπως δ αν ειδωσι οι φρατερες τους μελλοντας εισαγεσθαι απογραφεσθαι τωι πρωτωι ετει η ωι αν το κουρεον αγει το ονομα πατροθεγ και του δημου και της μητρος πατροθεν και του δημου προς τον φρατριαρχον τον δε φρατρια[ρχον απογραψ]αμενων αναγραψαντα εκ[τιθεναι οπου αν δεκ]ελεες προσφοιτωσι εκτιθ[εναι δε και τον ιερεα] αναγραψαντα εν σανιδι[ωι λευκωι εν τωι ιερ]ωι της λητους το δε ψ[ηφισμα τοδε αναγραψαι] [εις την] στηλην -------------.